section_heading: Povijest
paragraph_text: Do 1850. godine, grad Beč se sastojao samo iz prvog kotara, (Srednji grad), koji je bio okružen s gradskim zidinama. Od 15. stoljeća uslijedilo je nešto intenzivnije naseljavanje stanovništva ispred gradskog zida. Oblasti između gradskih zidina i linijskog nasipa iz 1707. godine koji se pružao usporedo s današnjim "pojasom", nazvane su predgrađa. Radi pojednostavljivanja upravljanja i administracije, 1849. godine je došlo do odluke, da se ova mjesta pripoje gradu. To je i izvršeno 1850. godine. Ova predgrađa su podijeljena od 1. – 8. kotara, a dodatnom podjelom nastali su kotari 9 i 10.